CELEX: 52015XC0207(01)
Language: el
Date: 2015-02-07 00:00:00
Title: Ενημερωτική ανακοίνωση — Δημόσια διαβούλευση — Γεωγραφική ένδειξη από τη Δημοκρατία της Νότιας Αφρικής

7.2.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 45/3
            
         ΕΝΗΜΕΡΩΤΙΚΉ ΑΝΑΚΟΊΝΩΣΗ — ΔΗΜΌΣΙΑ ΔΙΑΒΟΫΛΕΥΣΗ
   Γεωγραφική ένδειξη από τη Δημοκρατία της Νότιας Αφρικής
   (2015/C 45/03)
   Στο πλαίσιο της εν εξελίξει ολοκλήρωσης της συμφωνίας με τη Δημοκρατία της Νότιας Αφρικής με τη μορφή πρωτοκόλλου σχετικά με την προστασία των γεωγραφικών ενδείξεων (εφεξής «το πρωτόκολλο»), οι αρχές της Δημοκρατίας της Νότιας Αφρικής υπέβαλαν πρόσθετες πληροφορίες σχετικά με μια γεωγραφική ένδειξη (ΓΕ) γεωργικού προϊόντος, το οποίο προτάθηκε για προστασία στο πλαίσιο του πρωτοκόλλου, επιπλέον του καταλόγου που δημοσιεύθηκε στην ανακοίνωση 2014/C051/09 (1). Η Ευρωπαϊκή Επιτροπή εξετάζει επί του παρόντος κατά πόσον αυτή η ΓΕ, η οποία αναφέρεται στο παράρτημα, πρέπει να προστατεύεται βάσει του πρωτοκόλλου ως ΓΕ κατά την έννοια του άρθρου 22 παράγραφος 1 της συμφωνίας TRIPS.
   Η Επιτροπή καλεί τα κράτη μέλη ή τις τρίτες χώρες ή τα φυσικά ή νομικά πρόσωπα που έχουν έννομο συμφέρον και διαμένουν ή είναι εγκατεστημένα σε κράτος μέλος ή σε τρίτη χώρα, να υποβάλουν δεόντως αιτιολογημένες ενστάσεις κατά της εν λόγω προστασίας.
   Οι ενστάσεις πρέπει να περιέλθουν στην Επιτροπή εντός δύο μηνών από την ημερομηνία της παρούσας δημοσίευσης. Οι ενστάσεις πρέπει να αποστέλλονται στην ακόλουθη διεύθυνση ηλεκτρονικού ταχυδρομείου:
   AGRI-A3-GI@ec.europa.eu
   Οι ενστάσεις εξετάζονται μόνο εάν παραληφθούν εντός της προαναφερθείσας προθεσμίας και εάν σε αυτές αποδεικνύεται ότι η προστασία της προτεινόμενης ονομασίας:
   
               α)
            
            
               συγχέεται με την ονομασία ζωικής φυλής και ενδέχεται, ως εκ τούτου, να παραπλανήσει τον καταναλωτή ως προς την πραγματική προέλευση του προϊόντος·
            
         
               β)
            
            
               είναι πλήρως ή εν μέρει ομώνυμη με ήδη προστατευόμενη ονομασία στην Ευρωπαϊκή Ένωση βάσει του κανονισμού (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (2), ή περιλαμβάνεται στις συμφωνίες που έχει συνάψει η Ένωση με τις ακόλουθες χώρες:
               
                           —
                        
                        
                           Ελβετία (3)
                           
                        
                     
                           —
                        
                        
                           Κορέα (4)
                           
                        
                     
                           —
                        
                        
                           Κεντρική Αμερική (5)
                           
                        
                     
                           —
                        
                        
                           Κολομβία και Περού (6)
                           
                        
                     
                           —
                        
                        
                           Μαυροβούνιο (7)
                           
                        
                     
                           —
                        
                        
                           Βοσνία-Ερζεγοβίνη (8)
                           
                        
                     
                           —
                        
                        
                           Σερβία (9)
                           
                        
                     
                           —
                        
                        
                           Μολδαβία (10)
                           
                        
                     
                           —
                        
                        
                           Γεωργία (11)
                           
                        
                     
         
               γ)
            
            
               λαμβανομένης υπόψη της φήμης ενός εμπορικού σήματος, της αναγνωρισιμότητάς του και της διάρκειας χρησιμοποίησής του, θα μπορούσε να παραπλανήσει τον καταναλωτή όσον αφορά την αληθινή ταυτότητα του προϊόντος·
            
         
               δ)
            
            
               βλάπτει την ύπαρξη μιας πλήρως ή μερικώς ταυτόσημης ονομασίας ή ενός εμπορικού σήματος ή την ύπαρξη προϊόντων τα οποία κυκλοφορούσαν νομίμως στην αγορά επί πέντε τουλάχιστον έτη πριν από την ημερομηνία δημοσίευσης της παρούσας ανακοίνωσης·
            
         
               ε)
            
            
               ή εάν παρέχουν στοιχεία τα οποία επιτρέπουν να συναχθεί το συμπέρασμα ότι η ονομασία της οποίας η προστασία είναι υπό εξέταση είναι κοινή.
            
         Τα προαναφερόμενα κριτήρια αξιολογούνται σε επίπεδο Ένωσης, πράγμα που, στην περίπτωση των δικαιωμάτων διανοητικής ιδιοκτησίας, αφορά μόνο το έδαφος ή τα εδάφη στα οποία προστατεύονται τα εν λόγω δικαιώματα.
   
      (1)  ΕΕ C 51 της 22.2.2014, σ. 22.
   
      (2)  ΕΕ L 343 της 14.12.2012, σ. 1.
   
      (3)  Απόφαση 2002/309/ΕΚ, Ευρατόμ του Συμβουλίου και της Επιτροπής σχετικά με τη συμφωνία επιστημονικής και τεχνολογικής συνεργασίας, της 4ης Απριλίου 2002, για τη σύναψη επτά συμφωνιών με την Ελβετική Συνομοσπονδία (ΕΕ L 114 της 30.4.2002, σ. 1), και ιδίως τη συμφωνία μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με το εμπόριο γεωργικών προϊόντων — Παράρτημα 7.
   
      (4)  Απόφαση 2011/265/ΕΕ του Συμβουλίου, της 16ης Σεπτεμβρίου 2010, για την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή της συμφωνίας ελεύθερων συναλλαγών μεταξύ της Ευρωπαϊκής Ένωσης και των κρατών μελών της, αφενός, και της Δημοκρατίας της Κορέας αφετέρου (ΕΕ L 127 της 14.5.2011, σ. 1).
   
      (5)  Συμφωνία σύνδεσης της Ευρωπαϊκής Ένωσης και των κρατών μελών της, αφενός, και της Κεντρικής Αμερικής, αφετέρου (ΕΕ L 346 της 15.12.2012, σ. 3).
   
      (6)  Συμφωνία εμπορίου μεταξύ της Ευρωπαϊκής Ένωσης και των κρατών μελών της, αφενός, και της Κολομβίας και του Περού, αφετέρου (ΕΕ L 354 της 21.12.2012, σ. 3).
   
      (7)  Απόφαση 2007/855/ΕΚ του Συμβουλίου, της 15ης Οκτωβρίου 2007, για την υπογραφή και τη σύναψη της ενδιάμεσης συμφωνίας για το εμπόριο και τα εμπορικά θέματα μεταξύ της Ευρωπαϊκής Κοινότητας, αφενός, και της Δημοκρατίας του Μαυροβουνίου, αφετέρου (ΕΕ L 345 της 28.12.2007, σ. 1).
   
      (8)  Απόφαση 2008/474/ΕΚ του Συμβουλίου, της 16ης Ιουνίου 2008, για την υπογραφή και σύναψη της ενδιάμεσης συμφωνίας για το εμπόριο και τα εμπορικά θέματα μεταξύ της Ευρωπαϊκής Κοινότητας, αφενός, και της Βοσνίας-Ερζεγοβίνης, αφετέρου (ΕΕ L 169 της 30.6.2008, σ. 10) — Πρωτόκολλο 6.
   
      (9)  Απόφαση 2010/36/ΕΚ του Συμβουλίου, της 29ης Απριλίου 2008, για την υπογραφή και τη σύναψη της ενδιάμεσης συμφωνίας για το εμπόριο και τα εμπορικά θέματα μεταξύ της Ευρωπαϊκής Κοινότητας, αφενός, και της Δημοκρατίας της Σερβίας, αφετέρου (ΕΕ L 28 της 30.1.2010, σ. 1).
   
      (10)  Απόφαση 2013/7/ΕΕ του Συμβουλίου, της 3ης Δεκεμβρίου 2012, σχετικά με τη σύναψη της συμφωνίας μεταξύ της Ευρωπαϊκής Ένωσης και της Δημοκρατίας της Μολδαβίας για την προστασία των γεωγραφικών ενδείξεων γεωργικών προϊόντων και τροφίμων (ΕΕ L 10 της 15.1.2013, σ. 3).
   
      (11)  Απόφαση 2012/164/ΕΕ του Συμβουλίου, της 14ης Φεβρουαρίου 2012, σχετικά με τη σύναψη της συμφωνίας μεταξύ της Ευρωπαϊκής Ένωσης και της Γεωργίας για την προστασία των γεωγραφικών ενδείξεων των γεωργικών προϊόντων και των τροφίμων (ΕΕ L 93 της 30.3.2012, σ. 1).
   
      ΠΑΡΑΡΤΗΜΑ
      
                  Τύπος προϊόντος
               
               
                  Ονομασία που προστατεύεται στη Νότια Αφρική
               
            
                  προϊόν με βάση το κρέας
               
               
                  Karoo meat of origin